Voittajapari Ogier - Ingrassia reitillä
**Monte Carlo -ralli 2015** (viralliselta nimeltään *83. Rallye Monte Carlo*) oli MM-rallikauden 2015 avausralli, joka ajettiin 22. tammikuuta – 25. tammikuuta. Kilpailussa oli 15 erikoiskoetta, joiden suunniteltu yhteispituus oli 355,48 kilometriä. Siirtymiä oli 1 047,60 kilometriä ja kokonaispituus oli 1 403,08 kilometriä.
Kilpailun päätukikohtina toimivat Gapin kunta Kaakkois-Ranskassa, sekä Monacon ruhtinaskunta.

Vuoden 2015 kilpailu oli järjestyksessään historian 83. Monte Carlo -ralli.

Kilpailun voittajaksi ajoi hallitseva maailmanmestari Sébastien Ogier, jonka kotiseudulla Gapissa reitti kulki.

Ensimmäinen kilpailupäivä
-------------------------

Yhden kilpailun ajaksi paluun tehnyt Loeb vei avaus-EK:n ylivoimaisesti nimiinsä

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
| 1 | Entrevaux – Rouaine | 21,31 | Loeb | 15.53,5 |
| 2 | Norante – Digne-les-Bains | 19,68 | Ogier | 13.57,1 |
|  | *Huolto A - 45 min* |

Kilpailun kaksi ensimmäistä erikoiskoetta ajettiin torstaina 22. tammikuuta 2015. Kilpailun avauserikoiskokeella yhdeksänkertainen maailmanmestari, yhden kilpailun ajaksi MM-sarjaan paluun tehnyt Sébastien Loeb ajoi vaikeissa olosuhteissa hämmästyttävästi 22 sekunnin pohjat toiseksi tulleeseen Ott Tänakiin. MM-sarjan virallinen sivusto ylisti Loebin suoritusta yhtenä kaikkien aikojen parhaista MM-sarjassa.

Toiselle erikoiskokeelle pohja-ajan ajoi hallitseva maailmanmestari Sébastien Ogier. Tauolle lähdettiin Loebin johtaessa 13,3 sekunnin erolla Ogieriin. Kolmantena torstain jälkeen oli Jari-Matti Latvala, jonka ero päivän yllättäjään Tänakiin oli vain 2,5 sekuntia. Kärkiviisikon täydensi toinen Ford-kuljettaja Elfyn Evans, 47,4 sekuntia kärjelle jääneenä. WRC-autokunnista avauspäivänä joutui keskeyttämään Monte-spesialisti Bryan Bouffier, joka ajoi yksityiskuljettajana Fordilla.

Toinen kilpailupäivä
--------------------

Dani Sordo ajoi toisena Hyundai-tehdaskuljettajana kuudenneksi

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
|  | *Huolto B - 18 min* |
| 3 | La Salle en Beaumont - Corps 1 | 15,84 | Loeb | 10.23,9 |
| 4 | Aspres-les-Corps – Chauffayer 1 | 25,81 | Kubica | 15.27,0 |
| 5 | Les Costes – Saint-Julien en Champsaur 1 | 25,40 | Kubica | 15.13,2 |
|  | *Huolto C - 33 min* |
| 6 | La Salle en Beaumont - Corps 2 | 15,84 | Loeb | 10.26,1 |
| 7 | Aspres-les-Corps – Chauffayer 2 | 25,81 | Kubica | 14.36,1 |
| 8 | Les Costes – Saint-Julien en Champsaur 2 | 25,40 | Ogier | 15.15,9 |
|  | *Huolto D - 48 min* |

Toisena kilpailupäivänä ajettiin kahteen otteeseen kolmen erikoiskokeen ja 67,05 kilometrin pituinen lenkki. Päivän avauserikoiskokeelle Loeb toisti uudelleen edellisen päivän suorituksensa, ja tuplasi johtoasemansa Ogieriin nähden. Viidennellä EK:lla Ogier onnistui kuitenkin lyömään Loebin selvästi, ja kaventamaan eron vain kolmeen sekuntiin ennen huoltoa.

Kahdet pohja-ajat ajaneen Robert Kubican kilpailu oli mennyt käytännössä pilalle jo avauspäivän toisella EK:lla, jossa Kubica oli pyörähtämisen jälkeen joutunut pysähtymään sähkö-ongelmien vuoksi, ja menetti kymmenen minuuttia.

Perjantain viimeisellä erikoiskokeella Loeb osui autollaan kiveen ja rikkoi Citroëninsa takajousituksen. Hän pystyi tuomaan auton erikoiskokeen maaliin, mutta joutui keskeyttämään siirtymällä. Myös toinen Citroën-tehdaskuljettaja Kris Meeke joutui keskeyttämään samalla erikoiskokeella. Loebin keskeytettyä Sebastien Ogierin johto kahden päivän jälkeen tallikaveriinsa Jari-Matti Latvalaan nähden oli jo minuutin ja 45,9 sekuntia. Volkswagenin kolmoisjohdon takasi Andreas Mikkelsen noin kaksi ja puoli minuuttia Ogierin perässä.

Kolmas kilpailupäivä
--------------------

Henning Solberg oli ensimmäinen pistesijojen ulkopuolelle jäänyt kuljettaja

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
|  | *Huolto E - 18 min* |
| *9* | *Prunières – Embrun 1* | 19,93 | *Peruttu* |  |
| 10 | Lardier et Valença – Faye | 51,70 | Kubica | 30.41,9 |
|
|  | *Huolto F - 33 min* |
| 11 | Prunières – Embrun 2 | 19,93 | Loeb | 10.42,4 |
| 12 | Sisteron - Thoard | 36,85 | Meeke | 24.32,9 |

Lauantain ensimmäinen erikoiskoe ajettiin siirtymänä yleisöturvallisuuden vuoksi. Yli odotusten neljännellä sijalla ajanut Ott Tänak lipui EK:lla 10 soran liukastamassa mutkassa ojaan, ja menetti 18 minuuttia. 51,7 kilometrin maratonerikoiskokeelle pohja-ajan ajanut Robert Kubica oli nopein yli puolen minuutin erolla seuraavaan.

Päivän kahdella viimeisellä erikoiskokeella Jari-Matti Latvala onnistui kaventamaan Sébastien Ogierin johtoa yli minuutilla, ja päivän päätteeksi eroa oli 42,8 sekuntia Ogierin hyväksi. Kolmannella sijalla jatkoi kolmas Volkswagen-kuljettaja Andreas Mikkelsen hieman yli minuutin Latvalalle jääneenä.

Neljäs kilpailupäivä
--------------------

EK 14 tunnetaan paremmin legendaarisena *Col de Turinin* erikoiskokeena

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
|  | *Huolto G - 48 min* |
| 13 | Col Saint Jean – Saint Laurent 1 | 10,16 | Meeke | 6.33,7 |
| 14 | La Bollène Vésubie – Sospel | 31,66 | Loeb | 22.27,3 |
| **15** | **Col Saint Jean – Saint Laurent 2 (PS)** | **10,16** | **Meeke** | **6.30,5** |
|  | *Huolto H - 18 min* |

### Power Stage

Power Stage -erikoiskokeena ajettiin kilpailun päättävä *Col Saint Jean - Saint Laurent 2*.

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. (3) | Yhdistynyt kuningaskunta Kris Meeke | Irlanti Paul Nagle | Citroën DS3 WRC | 6.30,5 |  |
| 2. (2) | Ranska Sébastien Loeb | Monaco Daniel Elena | Citroën DS3 WRC | 6.30,7 | +0.00,2 |
| 3. (1) | Suomi Jari-Matti Latvala | Suomi Miikka Anttila | Volkswagen Polo R WRC | 6.32,4 | +0.01,9 |

Lopputulokset
-------------

Thierry Neuville sijoittui lopulta viidenneksi
Kilpailuun osallistui yhteensä 94 autokuntaa, joista maaliin selvisi 78.

Oheisluokkina kilpailussa ajettiin sekä WRC 2- että WRC 3 -luokassa. WRC 2 -luokan voitti yleiskilpailun 12:nneksi sijoittunut Stéphane Lefebvre, ja WRC 3 -luokan voitti yleiskilpailun 22:nneksi nopein Quentin Gilbert.

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. (25) | Ranska Sébastien Ogier | Ranska Julien Ingrassia | Volkswagen Polo R WRC | 3.36.40,2 |  |
| 2. (18) | Suomi Jari-Matti Latvala | Suomi Miikka Anttila | Volkswagen Polo R WRC | 3.37.38,2 | +0.58,0 |
| 3. (15) | Norja Andreas Mikkelsen | Norja Ola Fløene | Volkswagen Polo R WRC | 3.38.52,5 | +2.12,3 |
| 4. (12) | Norja Mads Østberg | Ruotsi Jonas Andersson | Citroën DS3 WRC | 3.39.23,8 | +2.43,6 |
| 5. (10) | Belgia Thierry Neuville | Belgia Nicolas Gilsoul | Hyundai i20 WRC | 3.39.52,3 | +3.12,1 |
| 6. (8) | Espanja Dani Sordo | Espanja Marc Martí | Hyundai i20 WRC | 3.39.53,1 | +3.12,9 |
| 7. (6) | Yhdistynyt kuningaskunta Elfyn Evans | Yhdistynyt kuningaskunta Daniel Barritt | Ford Fiesta RS WRC | 3.42.03,9 | +5.23,7 |
| 8. (4) | Ranska Sébastien Loeb | Monaco Daniel Elena | Citroën DS3 WRC | 3.45.14,9 | +8.34,7 |
| 9. (2) | Tšekki Martin Prokop | Tšekki Jan Tománek | Ford Fiesta RS WRC | 3.46.35,0 | +9.54,8 |
| 10. (1) | Yhdistynyt kuningaskunta Kris Meeke | Irlanti Paul Nagle | Citroën DS3 WRC | 3.47.35,8 | +10.55,6 |
| *12.* | Ranska Stéphane Lefebvre | Belgia Stéphane Prévot | Citroën DS3 R5 | 3.49.36,7 | +12.56,5 |
| *22.* | Ranska Quentin Gilbert | Belgia Renaud Jamoul | Citroën DS3 R3T Max | 4.08.32,7 | +31.52,5 |

Lähteet
-------

1. ↑  2015 FIA World Rally Championship 83. Rallye Automobile de Monte-Carlo *fiaresultsandstatistics.motorsportstats.com*. Viitattu 7.8.2023. (englanniksi)
2. ↑  FIA World Rally Championship (WRC), Rally Monte Carlo Itinerary 2015 *automobilsport.com*.  16.01.2015. Viitattu 7.8.2023. (englanniksi)
3. 1 2 3 4 5  83. Rallye Automobile Monte-Carlo 2015 *ewrc-results.com*. Viitattu 23.1.2015. (englanniksi)
4. ↑  Ogier nets third Monte-Carlo win *wrc.com*.  25.1.2015. Viitattu 7.8.2023. (englanniksi)
5. ↑  Loeb stuns his rivals on SS1 *WRC.com*. Viitattu 23.1.2015.
6. ↑  Ogier eats into Loeb's lead *WRC.com* Viitattu 23.1.2015.
7. ↑  Sebastien Loebin ralli päättyi ulosajoon *Helsingin Sanomat.* Viitattu 24.1.2015.
8. ↑  Ogier calm after time loss *WRC.com* Viitattu 24.1.2015.

Aiheesta muualla
----------------

* Kuvia tai muita tiedostoja aiheesta **Monte Carlo -ralli 2015** Wikimedia Commonsissa

* Rally-Maps.com, erikoiskokeet kartalla (englanniksi)

Osakilpailut MM-rallikaudella 2015

* Monte Carlo
* Ruotsi
* Meksiko
* Argentiina
* Portugali
* Sardinia
* Puola
* Suomi
* Saksa
* Australia
* Korsika
* Katalonia
* Wales

MonacoRallin maailmanmestaruussarjan Monte Carlon rallit

|  |  |
| --- | --- |
| 1970-luku | 
* 1973
* 1975
* 1976
* 1977
* 1978
* 1979

 |
| 1980-luku | 
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989

 |
| 1990-luku | 
* 1990
* 1991
* 1992
* 1993
* 1994
* 1995
* 1997
* 1998
* 1999

 |
| 2000-luku | 
* 2000
* 2001
* 2002
* 2003
* 2004
* 2005
* 2006
* 2007
* 2008

 |
| 2010-luku | 
* 2012
* 2013
* 2014
* 2015
* 2016
* 2017
* 2018
* 2019

 |
| 2020-luku | 
* 2020
* 2021
* 2022
* 2023

 |